Ettepanek Nõukogu otsus protokolli sõlmimise kohta, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega /* KOM/2006/0377 lõplik - ACC 2006/0123 */





[pic] | EUROOPA ÜHENDUSTE KOMISJON | Brüssel 11.7.2006 KOM(2006) 377 lõplik 2006/0123 (ACC) Ettepanek NÕUKOGU OTSUS protokolli sõlmimise kohta, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega (komisjoni esitatud) SELETUSKIRI 29. oktoobril 2001 sõlmiti Luxembourgis ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahel stabiliseerimis- ja assotsiatsioonileping (edaspidi SAL) ning see jõustus 1. veebruaril 2005. Kaubandust ja kaubandusküsimusi käsitlevat vahelepingut kohaldati alates jaanuarist 2002. 28. veebruaril 2005 volitas nõukogu komisjoni alustama läbirääkimisi Horvaatia Vabariigiga, et muuta Horvaatia Vabariigist pärit suhkru ühendusse impordi sooduskorda SALi raames nii, et praegu kehtiv tollimaksuvabastus piiramatute koguste puhul asendataks aastase tollimaksuvaba tariifikvoodiga. 14. märtsil 2006 lõpetas komisjon suhkru tollimaksuvaba tariifikvooti käsitlevad läbirääkimised Horvaatiaga. Alates 2007. aasta jaanuarist kohaldatava uue korra alusel võimaldatakse Horvaatial eksportida suhkrut EÜsse tariifikvoodi alusel; SALi raames kehtiv kord asendatakse uue korraga. Uue korra alusel määratakse Horvaatiast pärit suhkru ühendusse impordi tollimaksuvabaks tariifikvoodiks 180 000 tonni ning samadel tingimustel liidetakse vastastikune soodustus ühenduse jaoks – vähendatud tollimaksuga 80 000 tonni suhkru sooduspääs Horvaatia turule. Seepärast palutakse nõukogul kiita heaks SALi asjakohased muudatused SALi muutva protokolliga. 2006/0123 (ACC) Ettepanek NÕUKOGU OTSUS protokolli sõlmimise kohta, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) 28. veebruaril 2005 volitas nõukogu komisjoni alustama läbirääkimisi Horvaatia Vabariigiga, et muuta Horvaatia Vabariigist pärit suhkru ühendusse impordi sooduskorda ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelise stabiliseerimis- ja assotsiatsioonilepingu (edaspidi SAL),[1] mis on heaks kiidetud nõukogu ja komisjoni otsusega 2005/40/EÜ, Euratom,[2] raames. (2) Komisjon on SALi muutvat protokolli käsitlevad läbirääkimised lõpule viinud. Seepärast tuleks kõnealune protokoll heaks kiita. (3) Kõnealuse protokolli rakendamiseks vajalikud meetmed peaks komisjon võtma korras, mis on ette nähtud nõukogu 20. veebruari 2006. aasta määruse (EÜ) nr 318/2006 (suhkrusektori turgude ühise korralduse kohta)[3] rakendamiseks, ON TEINUD JÄRGMISE OTSUSE: Artikkel 1 1. Käesoleva otsusega kiidetakse Euroopa Ühenduse nimel heaks protokoll, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega (edaspidi „protokoll“). 2. Protokolli tekst lisatakse käesolevale otsusele. Artikkel 2 Nõukogu eesistujale antakse käesolevaga volitused määrata isik(ud), kellel on õigus protokollile alla kirjutada, et muuta see ühenduse jaoks siduvaks. Artikkel 3 Komisjon võtab protokolli üksikasjalikud rakenduseeskirjad vastu kooskõlas määruse (EÜ) nr 318/2006 artiklis 39 sätestatud menetlusega. Brüssel, Nõukogu nimel eesistuja PROTOKOLL, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega EUROOPA ÜHENDUS (edaspidi „ühendus“) ühelt poolt ja HORVAATIA VABARIIK (edaspidi „Horvaatia“) teiselt poolt, arvestades järgmist: (1) 29. oktoobril 2001. aastal sõlmiti Luxembourgis ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahel stabiliseerimis- ja assotsiatsioonileping (edaspidi SAL) ning see jõustus 1. veebruaril 2005. (2) On peetud läbirääkimisi, et muuta SALi sooduskorda seoses Horvaatia Vabariigist või ühendusest pärit suhkru ja suhkrutoodetega. (3) SALi asjakohased muudatused tuleks vastu võtta, ON KOKKU LEPPINUD JÄRGMISES: Artikkel 1 SALi muudetakse järgmiselt. 1) Artiklit 27 muudetakse järgmiselt: a) lõike 1 esimene lõik asendatakse järgmisega: „Ühendus kaotab Horvaatia Vabariigist pärit põllumajandustoodete, välja arvatud kombineeritud nomenklatuuri rubriikidesse 0102, 0201, 0202, 1701, 1702 ja 2204 kuuluvate toodete suhtes kohaldatavad tollimaksud ja samaväärse toimega maksud.“; b) lisatakse lõige 5: „5. Kombineeritud nomenklatuuri rubriikidesse 1701 ja 1702 kuuluvate suhkru ja suhkrutoodete suhtes kohaldatav teatav kauplemiskord on esitatud lisas IVh.”. 2) Käesoleva otsuse lisa tekst lisatakse IV lisasse lisana IVh. 3) Protokolli nr 3 I lisa tabelis jäetakse välja järgmised viited: - „1702 50 00 – keemiliselt puhas fruktoos“, - „1702 90 10 – keemiliselt puhas maltoos“. Artikkel 2 Protokolliosalised kohtuvad käesoleva protokolli tõhususe läbivaatamiseks 2008. aasta teisel poolel. Artikkel 3 Käesolev protokoll on SALi lahutamatu osa. Artikkel 4 Käesolev protokoll jõustub 1. jaanuaril 2007. Artikkel 5 Käesolev protokoll on koostatud kahes eksemplaris tšehhi, taani, hollandi, inglise, eesti, soome, prantsuse saksa, kreeka, ungari, itaalia, läti, leedu, malta, poola, portugali, slovaki, sloveeni, hispaania, rootsi ja horvaatia keeles, kusjuures kõik tekstid on võrdselt autentsed. Brüssel, Euroopa Ühenduse nimel Horvaatia Vabariigi nimel LISA „LISA IVh, millele on osutatud artikli 27 lõikes 5 1. Ühendus kohaldab kombineeritud nomenklatuuri rubriikidesse 1701 ja 1702 kuuluvate Horvaatia Vabariigist pärit toodete suhtes tollimaksuvaba importi ühendusse 180 000 tonni suuruse (netomass) aastase tariifikvoodi piires. 2. Horvaatia kohaldab kombineeritud nomenklatuuri rubriiki 1701 kuuluvate ühendusest pärit toodete suhtes vähendatud tollimaksuga importi Horvaatiasse 80 000 tonni suuruse (netomass) aastase tariifikvoodi piires seni, kuni kombineeritud nomenklatuuri rubriiki 1701 ja 1702 kuuluvate toodete import Horvaatiast ühendusse on saavutanud koguse 80 000 tonni (netomass). Kõnealuse koguse puhul vähendab Horvaatia tollimaksumäära järgmiselt: - 1. jaanuaril 2007 vähendatakse tollimaksu 75%ni baasmäärast; - 1. jaanuaril 2008 vähendatakse tollimaksu 70%ni baasmäärast; - 1. jaanuaril 2009 vähendatakse tollimaksu 50%ni baasmäärast. 3. Ühendus kohustub mitte maksma ühenduse eelarvest kombineeritud nomenklatuuri rubriikidesse 1701 ja 1702 kuuluvate suhkru, siirupi ja teatavate muude suhkrutoode eksporditoetusi, kui kõnealuseid tooteid eksporditakse Horvaatiasse töötlemata kujul. Horvaatia kohustub mitte maksma ühendusse eksporditava suhkru eksporditoetusi.“ FINANTSSELGITUS | 1. | EELARVERUBRIIK: 05 02 05 01 – Toetused 10. peatükk – Põllumajandusmaksud | ASSIGNEERINGUD B2006: 05 02 05 0 1 : 801 miljonit eurot 10. peatükk 763,5 miljonit eurot | 2. | PEALKIRI: Nõukogu otsus protokolli sõlmimise kohta, millega muudetakse ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelist stabiliseerimis- ja assotsiatsioonilepingut seoses Horvaatia Vabariigist või ühendusest pärit suhkru ja suhkrutoodete tariifikvootidega | 3. | ÕIGUSLIK ALUS: Asutamislepingu artikkel 133 | 4. | EESMÄRGID: Muuta Horvaatia Vabariigist pärit suhkru ühendusse impordi sooduskorda SALi raames nii, et praegu kehtiv tollimaksuvabastus piiramatute koguste puhul asendataks aastase tollimaksuvaba tariifikvoodiga, ja määrata, et Horvaatia kohaldab ühendusest pärit toodete impordiks vähendatud tollimaksu. | 5. | FINANTSMÕJU (1) | 12 KUUD (miljonit eurot) | KÄESOLEV EELARVEAASTA 2006(miljonit eurot) | JÄRGMINE EELARVEAASTA 2007(miljonit eurot) | 5.0 | KULUD – EÜ EELARVEST (TOETUSED/SEKKUMISED) – RIIGIASUTUSED – MUUD | – | – | – | 5.1 | TULUD – EÜ OMAVAHENDID (MAKSUD/TOLLIMAKSUD) – RIIGI TULUD | – | – | – | 2008 | 2009 | 2010 | 2011 | 5.0.1 | KAVANDATUD KULUD | – | – | – | – | 5.1.1 | KAVANDATUD TULUD | – | – | – | – | 5.2 | ARVUTAMISMEETOD: – | 6.0 | KAS PROJEKTI ON VÕIMALIK RAHASTADA KÄESOLEVA EELARVE ASJAKOHASES PEATÜKIS KAVANDATUD ASSIGNEERINGUTEST? | JAH EI | 6.1 | KAS PROJEKTI ON VÕIMALIK RAHASTADA KÄESOLEVA EELARVE ÜHEST PEATÜKIST TEISE ÜLEKANDMISE TEEL? | JAH EI | 6.2 | KAS ON VAJA LISAEELARVET? | JAH EI | 6.3 | KAS JÄRGNEVATES EELARVETES ON VAJA TEHA ASSIGNEERINGUID? | JAH EI | (1) MÄRKUSED: Käeoleval korral ei ole uut mõju ELi suhkruturu tasakaalule ega mingit finantsmõju eksporditoetustele. Teiselt poolt, võttes arvesse põllumajandussaaduste tollimakse (kuna praegu on Horvaatiast imporditava suhkru kogus väiksem kui stabiliseerimis- ja assotsiatsioonilepingu raames kehtestatud kogus, millele määratud tollimaksumäär on 0), ei ole finantsmõju eelarvelisele tulule prognoositav. | [1] ELT L 26, 28.1.2005, lk 3. [2] ELT L 26, 28.1.2005, lk 1. [3] ELT L 58, 28.2.2006, lk 1.